تورکیه نینگ تونچ ایلی ولایتیده بولووچی ترور تشکیلاتی پی کاکاگه قره ته ایرن قیش-6 عملیاتی باشله تیلدی.
تورکیه جمهوریتی ایچکی ایشلر وزیرلیگی تامانیدن بیریلگن بیاناتده ترور تشکیلاتی پی کاکانی اولکه نینگ کون ترتیبیدن بوتونله ی چیقریب تشلش و منطقه ده پناه کیلتیرگن لیگی تخمین ایتیلگن تروریست جنگریلرنی تاثیرسیز وضعیت گه کیلتیریش مقصدی بیلن تونچ ایلیده ایرن قیش -6 عملیاتی نینگ باشله تیلگن لیگی بیلدیریلدی.
بیاناتده یورت ایچیده تروریزم نینگ بوتونله ی اورته دن کوتریب تشلش اوچون آلیب باریلگن ایرن قیش عملیاتلری نینگ وطنداشلرنینگ همکارلیگی بیلن "ایشانچلی" و "قرارلی" یوتوقلی شکلده دوام ایتیب بارگن لیگی اورغولندی.
ایچکی ایشلر وزیری سلیمان سویلو؛
"بیز جایلشگن جایلرده تینچلیک ایچیده، ملتیمیزنینگ برقرارلیک بیلن حیاتی گه دوام ایتیشینی تامین ایتیش اوچون کیچه – کوندوز کوره شگن، تاغلرده، چیکه حدودلرده تروریست جنگریلرنینگ آرقه سیدن چاپگن قدریتلی خوفسیزلیک کوچلریمیز، جاندارمیمیز بوگون تانگ وقتیدن اعتباراً ایرن قیش-6 عملیاتی گه 1060 پرسونلی نینگ قتنشیشی بیلن باشله گن دیر. عملیات تونچ ایلیده مرجان تاغلری منطقه سیده آلیب باریلماقده" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
